text: Måske lokalt opgør i DM-finale i Ishockey
  27 marts 2015 kl. 05.39
  Hvis ishockeyklubberne SønderjyskE Ishockey og Esbjerg Energy slår deres respektive modstandere i semifinalerne i aften, så kan de se frem til at spille DM-finale mod hinanden.
  Begge klubber fører 3-1 i kampe over henholdsvis Frederikshavn og Herning, og de sydjyske klubber har dermed tre matchbolde til at sikre sig finalepladserne.
  Fredag aften klokken 19.30 møder SønderjyskE Ishockey Frederikshavn på isen i Vojens, og Esbjerg Energy spiller mod Herning på deres hjemmebane.
  